CELEX: 32005L0008
Language: sl
Date: 2005-01-27 00:00:00
Title: Direktiva Komisije 2005/8/ES z dne 27. januarja 2005 o spremembi Priloge I k Direktivi Evropskega parlamenta in Sveta 2002/32/ES o nezaželenih snoveh v živalski krmiBesedilo velja za EGP.

29.1.2005   
            
            
               SL
            
            
               Uradni list Evropske unije
            
            
               L 27/44
            
         
      DIREKTIVA KOMISIJE 2005/8/ES
   z dne 27. januarja 2005
   o spremembi Priloge I k Direktivi Evropskega parlamenta in Sveta 2002/32/ES o nezaželenih snoveh v živalski krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2002/32/ES z dne 7. maja 2002 o nezaželenih snoveh v živalski krmi (1) in zlasti člena 8(1) Direktive,
   ob upoštevanju naslednjega:
   
               (1)
            
            
               Direktiva 2002/32/ES prepoveduje rabo proizvodov, namenjenih živalski krmi, ki vsebujejo vrednosti nezaželenih snovi, ki presegajo najvišje mejne vrednosti iz Priloge I.
            
         
               (2)
            
            
               Pri sprejemu Direktive 2002/32/ES je Komisija navedla, da se bodo določbe iz Priloge I k navedeni direktivi ponovno pregledale na podlagi najnovejše znanstvene ocene tveganja in z upoštevanjem prepovedi razredčenja kontaminiranih proizvodov, namenjenih živalski krmi, ki ne izpolnjujejo zahtev.
            
         
               (3)
            
            
               Preden bo mogoče opraviti popoln pregled na podlagi najnovejše znanstvene ocene tveganja, je treba sprejeti nekatere spremembe glede na razvoj znanstvenih in tehničnih dognanj.
            
         
               (4)
            
            
               Primerno je pojasniti izraz zelena krma.
            
         
               (5)
            
            
               Ker je lahko ogrožena dobava kalcijevega karbonata, ki je bistveno in dragoceno krmilo, saj se vrednost skupnega živega srebra zaradi normalne izvorne kontaminacije približuje ali presega najvišjo mejno vrednost iz Priloge I k Direktivi 2002/32/ES, je treba to najvišjo mejno vrednost spremeniti z upoštevanjem, da je živo srebro navzoče v kalcijevem karbonatu v njegovi neorganski obliki in da Znanstveni odbor za živalsko prehrano potrjuje, da je živo srebro v neorganski obliki občutno manj toksično kot organsko živo srebro in zlasti metil živo srebro.
            
         
               (6)
            
            
               Najvišja mejna vrednost fluora v drugih dopolnilnih krmnih mešanicah je 125 mg/kg na 1 % fosforja. Zaradi okoljskih razlogov je vrednost fosforja v živalski krmi omejena, prebavljivost in biološka uporabnost pa izboljšani z uporabo encima, kot je fitaza. Zaradi tega ni več primerno določiti najvišje mejne vrednosti glede na 1 % fosforja, ampak jo je za dopolnilno krmo treba določiti glede na krmno mešanico z 12 % vsebnostjo vlage.
            
         
               (7)
            
            
               Direktivo 2002/32/ES je treba ustrezno spremeniti.
            
         
               (8)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 2002/32/ES se spremeni v skladu s Prilogo k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje dvanajst mesecev po začetku veljavnosti Direktive. Države članice takoj predložijo Komisiji besedila predpisov ter tabelo ujemanja med predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 27. januarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 140, 30.5.2002, str. 10. Direktiva, kakor je bila nazadnje spremenjena z Direktivo Komisije 2003/100/ES (UL L 285, 1.11.2003, str. 33).
   
      PRILOGA
      Priloga I k Direktivi 2002/32/ES se spremeni:
      
                  1.
               
               
                  V stolpcu 2 vrstice 2, svinec, se za besedama zelena krma vstavi naslednja opomba:
                  
                              „(*)
                           
                           
                              zelena krma vključuje proizvode, namenjene živalski krmi, kot so seno, silaža, sveža trava itn. …“.
                           
                        
            
                  2.
               
               
                  Vrstica 3, fluor, se spremeni:
                  
                              (a)
                           
                           
                              Opombi (1) in (2) se črtata.
                           
                        
                              (b)
                           
                           
                              Besede „Mineralne krmne mešanice za govedo, ovce in koze – 2 000 (1)“ in „Druge dopolnilne krmne mešanice – 125 (2)“ se nadomestijo z besedami „Dopolnilne krmne mešanice, ki vsebujejo ≤ 4 % fosforja — 500“ in „Dopolnilne krmne mešanice, ki vsebujejo > 4 % fosforja — 125 na 1 % fosforja“.
                           
                        
            
                  3.
               
               
                  Vrstica 4, živo srebro, se nadomesti z naslednjim:
                  
                              Nezaželene snovi
                           
                           
                              Proizvodi, namenjeni živalski krmi
                           
                           
                              Najvišja vsebnost v mg/kg (ppm) glede na krmno mešanico z 12 % vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „4.
                                       
                                       
                                          Živo srebro
                                       
                                    
                           
                              Posamična krmila, razen:
                           
                           
                              0,1
                           
                        
                              
                                          —
                                       
                                       
                                          krmnih mešanic, proizvedenih s predelavo rib ali drugih morskih živali
                                       
                                    
                           
                              0,5
                           
                        
                              
                                          —
                                       
                                       
                                          kalcijevega karbonata
                                       
                                    
                           
                              0,3
                           
                        
                              Popolne krmne mešanice, razen:
                           
                           
                              0,1
                           
                        
                              
                                          —
                                       
                                       
                                          popolnih krmnih mešanic za pse in mačke
                                       
                                    
                           
                              0,4
                           
                        
                              Dopolnilne krmne mešanice, razen:
                              
                                          —
                                       
                                       
                                          dopolnilnih krmnih mešanic za pse in mačke
                                       
                                    
                           
                              0,2“